Úradný vestník L 104 , 08/04/2004 S. 0129 - 0132



Rozhodnutie Komisie z 5. apríla 2004, ktorým sa menia a dopĺňajú prílohy I a II k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach vzhľadom na vírusovú hemoragickú septikémiu (VHS) a infekčnú hematopoetickú nekrózu (IHN) rýb [oznámené pod číslom K(2004) 1257] (Text s významom pre EHP) (2004/328/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych podmienkach pri uvádzaní vodných živočíchov a produktov akvakultúry na trh, [1] najmä na jej článok 10 ods. 2, keďže: (1) rozhodnutie Komisie 2003/634/ES [2] schvaľuje a uvádza programy predložené rôznymi členskými štátmi. Tieto programy sú určené na to, aby členskému štátu umožnili následne začať konanie v prípade zóny alebo farmy umiestnenej v neschválenej zóny na účely získania štatútu schválenej zóny alebo schválenej farmy umiestnenej v neschválenej zóne, pokiaľ ide o jedno alebo viacero ochorení rýb na vírusovú hemoragickú septikémiu (VHS) a infekčnú hematopoetickú nekrózu (IHN); (2) listom z 23. decembra 2003 požiadalo Taliansko o schválenie programu, ktorý sa má uplatňovať v zóne Valle del torrente Venina. Zistilo sa, že predložená žiadosť vyhovuje článku 10 smernice 91/67/EHS a preto by sa mala schváliť. Ku dňu žiadosti bol prvý odber vzoriek v máji 2003. Program by mal preto trvať aspoň do júna 2005; (3) listom z 21. decembra 2003 požiadalo Taliansko o schválenie programu, ktorý sa má uplatňovať na farme Bassan Antonio. Zistilo sa, že predložená žiadosť vyhovuje článku 10 smernice 91/67/EHS a preto by sa mala schváliť. V roku 2002 nebola oblasť pod dozorom. Program by mal preto trvať až do konca roku 2004 s odberom aspoň dvoch vzoriek ročne; (4) program uplatniteľný na autonómnu oblasť La Rioja sa skončil a oblasť bola začlenená do rozhodnutia Komisie 2002/308/ES; [3] (5) rozhodnutie 2003/634/ES by sa preto malo podľa toho zmeniť a doplniť; (6) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2003/634/ES sa mení a dopĺňa takto: 1. Príloha I sa nahrádza textom v prílohe I k tomuto rozhodnutiu. 2. Príloha II sa nahrádza textom v prílohe II k tomuto rozhodnutiu. Článok 2 Toto rozhodnutie je adresované členským štátom. V Bruseli 5. apríla 2004 Za Komisiu David Byrne člen Komisie [1] Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1). [2] Ú. v. EÚ L 220, 3.9.2003, s. 8. Rozhodnutie v znení rozhodnutia 2003/904/ES (Ú. v. EÚ L 340, 24.12.2003, s. 69). [3] Ú. v. ES L 106, 23.4.2002, s. 28. Rozhodnutie naposledy zmenené a doplnené rozhodnutím 2003/839/ES (Ú. v. EÚ L 319, 4.12.2003, s. 21). -------------------------------------------------- PRÍLOHA I " PRÍLOHA I PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ ZÓNY VZHĽADOM NA JEDNO ALEBO VIACERO OCHORENÍ RÝB NA VHS A IHN 1. DÁNSKO PROGRAMY PREDLOŽENÉ DÁNSKOM 22. MÁJA 1995, KTORÉ SA VZŤAHUJÚ NA: - povodie FISKEBÆK Å - VŠETKY ČASTI JUTSKA južne a západne od povodí Storåen, Karup å, Gudenåen a Grejs å - oblasť všetkých DÁNSKYCH OSTROVOV 2. NEMECKO PROGRAMY PREDLOŽENÉ NEMECKOM 25. FEBRUÁRA 1999, KTORÉ SA VZŤAHUJÚ NA: - zóna v povodí OBERN NAGOLD 3. ŠPANIELSKO 4. FRANCÚZSKO 5. TALIANSKO 5.1. PROGRAM PREDLOŽENÝ TALIANSKOM V AUTONÓMNEJ PROVINCII BOLZANO 6. OKTÓBRA 2001, V ZNENÍ LISTU Z 27. MARCA 2003, KTORÝ SA VZŤAHUJE NA: Zóna provincie Bolzano - Zóna zahŕňa všetky povodia v provincii Bolzano. Zóna zahŕňa hornú časť zóny ZONA VAL DELL'ADIGE – t. j. povodie rieky Adige od jej prameňov v provincii Bolzano po hranicu s provinciou Trento. ( UPOZORNENIE: Zostávajúca dolná časť zóny ZONA VAL DELL'ADIGE je v schválenom programe autonómnej provincie Trento. Horná a dolná časť tejto zóny sa musia považovať za jednu epidemiologickú jednotku. ) 5.2. PROGRAMY PREDLOŽENÉ TALIANSKOM 23. DECEMBRA 1996 A 14. JÚLA 1997, KTORÉ SA VZŤAHUJÚ NA: Zóna Val di Sol e di Non - povodie od prameňa riečky Noce k priehrade S. Giustina Zóna Val dell'Adige – dolná časť - povodia rieky Adige a jej pramene na území autonómnej provincie Trento od hranice s provinciou Bolzano po priehradu Ala (vodná elektráreň). ( UPOZORNENIE: časť zóny ZONA VAL DELL'ADIGE hore prúdom je zahrnutá vo schválenom programe provincie Bolzano. Horná a dolná časť tejto zóny sa musia považovať za jednu epidemiologickú jednotku. ) Zóna Torrente Arnò - povodie od prameňa bystriny Arnò k prekážkam po prúde umiestneným pred vtokom bystriny Arnò do rieky Sarca Zóna Val Banale - povodie potoka Ambies po priehradu vodnej elektrárne Zóna Varone - povodie od prameňa potoka Magnone po vodopád Zóna Alto e Basso Chiese - povodie rieky Chiese od prameňa po priehradu Condino okrem povodí bystrín Adanà a Palvico Zóna Torrente Palvico - povodie bystriny Palvico po prekážku vytvorenú z betóna a kameňov 5.3. PROGRAMY PREDLOŽENÉ TALIANSKOM 21. FEBRUÁRA 2001, KTORÉ SA VZŤAHUJÚ NA: Zóna Torrente Astico - povodie rieky Astico od jej prameňov (v autonómnej provincii Trento a v provincii Vicenza v regióne Benátsko) po priehradu umiestnenú blízko mosta Pedescala v provincii Vicenza. Dolný tok rieky Astico medzi priehradou pri moste Pedescala a priehradou Pria Maglio sa považuje za nárazníkovú zónu. 5.4. PROGRAM PREDLOŽENÝ TALIANSKOM V REGIÓNE UMBRIA 20. FEBRUÁRA 2002, KTORÝ SA VZŤAHUJE NA: Zóna Fosso de Monterivoso: povodie rieky Monterivoso od jej prameňov k neprekonateľnej prekážke blízko Ferentillo 5.5. PROGRAM PREDLOŽENÝ TALIANSKOM V REGIÓNE LOMBARDIA 1. FEBRUÁRA 2002, KTORÝ SA VZŤAHUJE NA: Zóna Val Brembana: povodie rieky Brembo od jej prameňov po neprekonateľnú prekážku v obci Ponte S. Pietro 5.6. PROGRAM PREDLOŽENÝ TALIANSKOM V REGIÓNE LOMBARDIA 23. DECEMBRA 2003, KTORÝ SA VZŤAHUJE NA: Zóna Valle de Torrente Venina: povodie rieky Vienna od jej prameňov a pozdĺž hraníc: - na západe: údolie Livrio - na juhu: Orobijské Alpy od priesmyku Publino po štít Redorta - na východe: údolia Armisa a Armisola 6. FÍNSKO 6.1. PROGRAM PREDLOŽENÝ FÍNSKOM 29. MÁJA 1995, KTORÝ SA VZŤAHUJE NA: - všetky kontinentálne a pobrežné oblasti FÍNSKA okrem: - provincie Åland - obmedzenej oblasti v Pyhtää - obmedzenej oblasti pokrývajúcej obce Uusikaupunki, Pyhäranta Rauma 6.2. PROGRAM OBSAHUJÚCI OSOBITNÉ LIKVIDAČNÉ OPATRENIA PREDLOŽENÝ FÍNSKOM 29. MÁJA 1995, V ZNENÍ LISTOV Z 27. MARCA 2002, 4. JÚNA 2002, 12: MARCA 2003, 12. JÚNA 2003 A 20. OKTÓBRA 2003, KTORÝ SA VZŤAHUJE NA: - celú PROVINCIU ÅLAND - obmedzenú oblasť PYHTÄÄ - obmedzenú oblasť pokrývajúcu obce Uusikaupunki, Pyhäranta a Rauma. " -------------------------------------------------- PRÍLOHA II " PRÍLOHA II PROGRAMY PREDLOŽENÉ NA ÚČELY ZÍSKANIA ŠTATÚTU SCHVÁLENEJ FARMY NACHÁDZAJÚCEJ SA V NESCHVÁLENEJ ZÓNE VZHĽADOM NA JEDNO ALEBO VIACERO OCHORENÍ RÝB NA VHS A IHN 1. TALIANSKO 1.1. PROGRAM PREDLOŽENÝ TALIANSKOM V OBLASTI JÚLSKE BENÁTSKO, PROVINCII UDINE 2. MÁJA 2000, KTORÝ SA VZŤAHUJE NA: Farmy v odtokovej panve rieky Tagliamento: - Azienda Vidotti Giulio s.n.c., Sutrio 1.2. PROGRAM PREDLOŽENÝ TALIANSKOM V OBLASTI BENÁTSKO 5. APRÍLA 2002, KTORÝ SA VZŤAHUJE NA: Farmy v odtokovej panve rieky Sile: - Azienda Troticoltura S. Cristina, Via Chiese Vecchio 14 – Loc. S. Cristina di Quinto 1.3. PROGRAM PREDLOŽENÝ TALIANSKOM V OBLASTI BENÁTSKO 21. DECEMBRA 2003, KTORÝ SA VZŤAHUJE NA: Farmu: - Azienda Agricola Bassan Antonio 1.4. PROGRAM PREDLOŽENÝ TALIANSKOM V OBLASTI PIEMONTU 5. SEPTEMBRA 2002, KTORÝ SA VZŤAHUJE NA: Farmu: - Incubatoio Ittico di Valle – Loc Cascina Prelle – Traversella (TO) " --------------------------------------------------